

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΚΟΖΑΝΗΣ**

**ΔΗΜΟΣ ΒΟΪΟΥ**

**ΤΜΗΜΑ ΠΡΟΜΗΘΕΙΩΝ**

Ταχ. Δ/νση: Πλατεία Τσιστοπούλου 5

50300 Σιάτιστα

Τηλέφωνο: 2465350185

FAX: 2465023270

Πληροφ.: Μυλωνάς Σωτήριος

**"** **Προμήθεια εξοπλισμού κλειστών γυμναστηρίων Δήμου Βοΐου "**

**Αρ. Μελέτης: 18/2019**

**ΦΥΛΛΟ ΣΥΜΜΟΡΦΩΣΗΣ ΜΕ ΤΙΣ ΑΠΑΙΤΗΣΕΙΣ ΤΗΣ ΠΡΟΣΦΟΡΑΣ**

| **Α/Α** | **ΠΕΡΙΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| **ΓΕΝΙΚΑ** | | | | |
| **1** | Οι αναφερόμενες διαστάσεις των προς προμήθεια προϊόντων είναι ενδεικτικές κατ’ ελάχιστον με βάση μέσες τιμές του ελεύθερου εμπορίου καθώς η κάθε εταιρεία διαθέτει δική της διαστασιολόγηση ανά όργανο, με δυνατότητα απόκλισης διαστάσεων 5%. Ομοίως, οι τιμές είναι ενδεικτικές με βάση τις τιμές του ελεύθερου εμπορίου. | ΝΑΙ |  |  |
| **2** | Στις αναφερόμενες τιμές περιλαμβάνεται το σύνολο των εξαρτημάτων που απαιτούνται για τη στήριξη, πάκτωση, τοποθέτηση κ.λ.π. των εξοπλισμών προκειμένου αυτά να είναι έτοιμα για χρήση. | ΝΑΙ |  |  |
| **3** | Θα πρέπει να διαθέτουν οδηγίες χρήσης του μηχανήματος γραπτές και στην Ελληνική Γλώσσα όσο αυτό είναι δυνατό. | ΝΑΙ |  |  |
| **4** | Τα έξοδα συσκευασίας και μεταφοράς των ειδών βαρύνουν τον προμηθευτή. | ΝΑΙ |  |  |
| **5** | Τα μηχανήματα να παρέχουν την μέγιστη ασφάλεια σύμφωνα με τους κανόνες της πιστοποίησης και για την ασφάλεια σε ανατροπή και θραύση. | ΝΑΙ |  |  |
| **6** | Τα όργανα και ο πίνακας θα πρέπει να έχουν τουλάχιστον 24 μήνες εγγύηση και δέκα χρόνια εγγύηση ανταλλακτικών και να έχουν δωρεάν έλεγχο και συντήρηση για 3 χρόνια με τακτικό πρόγραμμα κάθε έξι μήνες. | ΝΑΙ |  |  |
| **7** | Η ακριβής θέση παράδοσης και τοποθέτησης των εξοπλισμών θα υποδειχθεί κατόπιν συνεννόησης με την αρμόδια υπηρεσία μετά την κατακύρωση της προμήθειας. | ΝΑΙ |  |  |
| **8** | Όλα ανεξαιρέτως τα υλικά των προϊόντων, ξύλο, σύνδεσμοι, μεταλλικά, πλαστικά μέρη και χρώματα, πρέπει είναι απολύτως ασφαλή για τον χρήστη. | ΝΑΙ |  |  |
| **9** | Θα προσκομιστεί υπεύθυνη δήλωση στην οποία ο οικονομικός φορέας θα αναφέρει ότι αποδέχεται τους όρους της μελέτης και των υποχρεώσεων που απορρέουν από αυτήν. | ΝΑΙ |  |  |
| **10** | Θα προσκομιστεί υπεύθυνη δήλωση για δεκαετή υποστήριξη σε παροχή ανταλλακτικών. | ΝΑΙ |  |  |
| **11** | Τα όργανα θα πρέπει να έχουν δήλωση συμμόρφωσης CE. | ΝΑΙ |  |  |
| **12** | Θα προσκομιστεί πιστοποιητικό διασφάλισης ποιότητας κατά ISO 9001:2015 ή ισοδύναμο όπως ισχύει κατά την ημερομηνία του διαγωνισμού με πεδίο εφαρμογής την παραγωγή και εμπορία των υπό προμήθεια ειδών. | ΝΑΙ |  |  |
| **13** | Να προσκομιστούν τα αντίστοιχα προσπέκτους των υπό προμήθεια ειδών της επίσημης κατασκευάστριας από τα οποία να αποδεικνύονται τα ζητούμενα τεχνικά χαρακτηριστικά. | ΝΑΙ |  |  |
| **14** | Στις υποχρεώσεις του αναδόχου εκτός από την προμήθεια, περιλαμβάνονται και οι εργασίες συναρμολόγησης, τοποθέτησης και πλήρους σύνδεσης κάθε υπό προμήθεια είδους. | ΝΑΙ |  |  |
| **15** | Ο χρόνος παράδοσης των υπό προμήθεια ειδών, πλήρως τοποθετημένα και συνδεδεμένα, έτοιμα προς λειτουργία, ορίζεται σε τρεις (03) μήνες. | ΝΑΙ |  |  |
| **16** | Τα υπό προμήθεια είδη θα πρέπει να είναι αυστηρά για επαγγελματική χρήση προκειμένου να στελεχώσουν τους χώρους των κλειστών γυμναστηρίων. Η χρήση των μηχανημάτων θεμιτό είναι να αναγράφεται στα προσπέκτους της εταιρείας. | ΝΑΙ |  |  |
| **17** | Να προσκομιστεί Υπεύθυνη Δήλωση του οικονομικού φορέα ότι σε περίπτωση βλάβης κάποιου μηχανήματος οφείλει σε χρονικό διάστημα 24-48 ωρών, από την ενημέρωση της υπηρεσίας, να διαγνώσει το πρόβλημα και σε χρονικό διάστημα 24-48 ωρών να επισκευάσει τη ζημία του. | ΝΑΙ |  |  |
| **ΟΡΓΑΝΑ ΓΥΜΝΑΣΤΙΚΗΣ** | | | | |
| **18** | **ΠΟΛΥΜΗΧΑΝΗΜΑ ΓΥΜΝΑΣΤΙΚΗΣ ΠΟΛΛΑΠΛΩΝ ΘΕΣΕΩΝ**  Πολυμηχάνημα γυμναστικής με δυνατότητα ταυτόχρονης άσκησης έως 5 ατόμων.  Θα είναι κατάλληλο για επαγγελματική χρήση και θα περιλαμβάνει 2 σειρές βάρους σε πλάκες από ατσάλι, 70 κιλών η καθεμία με μεταλλικά προστατευτικά περιβλήματα για την ασφάλειά των χρηστών.  Επιπλέον θα διαθέτει σταθμό πολυμηχανήματος για όλο το σώμα, ένα σταθμό πρέσας ποδιών, ένα σταθμό μονόζυγου, ένα σταθμό δίζυγου, λαβές βυθίσεων και ένα ρυθμιζόμενο πάγκο.  Ενδεικτικές Ασκήσεις:  Πιέσεις στήθους, Εκτάσεις στήθους, Υψηλή τροχαλία πλάτης, Χαμηλή κωπηλατική, Κάμψεις δικεφάλων χεριών, Πιέσεις τρικεφάλων, Πιέσεις ώμων, Οριζόντιες πιέσεις ποδιών και γαμπών, Μονόζυγο, Δίζυγο, Βυθίσεις, Push ups, Κάμψεις κοιλιακών, Πιέσεις αλτήρων σε ίσιο πάγκο.  Τεχνικά Χαρακτηριστικά:   * Θα επιτρέπει την ταυτόχρονη προπόνηση έως 5 ατόμων * Σκελετός 70x50x2 χιλιοστών και 60x60x2 χιλιοστών * Συρματόσχοινα αεροπορικού τύπου με δυνατότητα έλξης έως 900 κιλά * 2 σειρές βάρους σε πλάκες από ατσάλι, 70 κιλών η καθεμία * Τροχαλίες επαγγελματικού τύπου, 10.4 εκατοστών με ρουλεμάν * Αντιολισθητικές λαβές επαγγελματικού τύπου * Τα μαξιλάρια καθισμάτων και πλάτης διαθέτουν επένδυση ενισχυμένου αφρώδους 7 εκατοστών, από υψηλής ποιότητας δερματίνη * Υπερμεγέθη κυλινδρικά αφρώδη, για μέγιστη άνεση κατά τις ασκήσεις ποδιών * Διπλή ηλεκτροστατική βαφή φιλική προς το περιβάλλον * Δήλωση συμμόρφωσης CE * Εγγύηση τουλ. 2 έτη   Διαστάσεις: (Συναρμολογημένο): 332(Μ)x244(Π)x230(Υ) εκ.  Καθαρό Βάρος: 332 κιλά. | ΝΑΙ |  |  |
| **19** | **ΗΛΕΚΤΡΟΜΑΓΝΗΤΙΚΟ ΠΟΔΗΛΑΤΟ**  Επαγγελματικό ηλεκτρομαγνητικό ποδήλατο κατασκευασμένο από στιβαρό χαλύβδινο σκελετό και βαμμένο με ηλεκτροστατική βαφή για προστασία από την σκουριά και με δίσκος 16 κιλών.  Το τιμόνι του θα είναι ειδικά σχεδιασμένο με ενσωματωμένο σύστημα μέτρησης καρδιακού παλμού, ενώ η σέλα θα είναι ανατομική, ρυθμιζόμενη και κατασκευασμένη από ανθεκτικό υλικό υψηλής ποιότητας υλικά.  Ο άξονας των πεντάλ θα είναι κατασκευασμένος από 3 κομμάτια, ένα ανεξάρτητο σφυρήλατο στρόφαλο με ρουλεμάν και δύο άξονες που μπορούν να αλλάξουν και να δεχτούν οποιοδήποτε είδος πεντάλ.  Τεχνικά Χαρακτηριστικά:   * Ισχύς: Αυτοπαραγώμενο σύστημα με ηλεκτρομαγνήτη * Αντίσταση: Ηλεκτρονικά ρυθμιζόμενη σε 20 επίπεδα * Κονσόλα: Φιλική προς το χρήστη, πράσινη Οθόνη LED 10 x 24 Matrix πολλαπλών λειτουργιών, οθόνη μηνύματος 16 χαρακτήρων * Ενδείξεις Κονσόλας: Θερμίδες, Watts, Ταχύτητα, Αντίσταση, RPM, Απόσταση, Met, 400 μέτρων γύρος σταδίου και Γραφικών Προφίλ * Προγράμματα Άσκησης: 19 προεγκατεστημένα, Χειροκίνητο (Manual), Ελέγχου HR, Ελέγχου Watt, Interval, Hill, Random & Προσαρμοζόμενα Προγράμματα * Watts: 30 min - 400 max * Καρδιακός Παλμός: Ασύρματη λήψη & Αισθητήρες χεριών * Βάρος αδράνειας τροχού: 16 κιλά * Μεγάλα αντιολισθητικά πετάλια * Ρόδες μεταφοράς * Βάρος Ποδηλάτου: 66.4 κιλά * Μέγιστο Βάρος Χρήστη: 180 κιλά * Διαστάσεις (Συναρμολογημένο): 129(Μ)x68(Π)x147(Υ) εκ. * Δήλωση συμμόρφωσης CE * Εγγύηση τουλ. 2 έτη. | ΝΑΙ |  |  |
| **20** | **ΕΛΛΕΙΠΤΙΚΟ**  Ελλειπτικό βαριάς κατασκευής με μήκος βήματος 53.5 εκατοστών και αδράνεια δίσκου 24 κιλών ώστε να εγγυάται μέγιστο βάρος χρήστη 180 κιλών και να προσφέρει ομαλή κίνηση.  Θα είναι κατασκευασμένο από στιβαρό χαλύβδινο σκελετό και βαμμένο με ηλεκτροστατική βαφή για προστασία από τη σκουριά.  Θα ακολουθεί εργονομικό σχεδιασμό και θα έχει μεγάλα αντιολισθητικά πεντάλ.  Οι κύλινδροι οδήγησης θα είναι τοποθετημένοι εσωτερικά σε ράγες αλουμινίου για προστασία από τη σκόνη, για λιγότερη συντήρηση, και κυρίως για την ασφάλεια του ασκούμενου.  Ακόμη, θα φέρει λαβή στο πίσω μέρος του μηχανήματος και ρόδες για εύκολη μετακίνηση.  Τεχνικά χαρακτηριστικά:   * Ισχύς: Αυτοπαραγώμενο σύστημα με ηλεκτρομαγνήτη * Αντίσταση: Ηλεκτρονικά ρυθμιζόμενη σε 20 επίπεδα * Ρύθμιση αντίστασης: Ηλεκτρονική * Κονσόλα: Φιλική προς το χρήστη, πράσινη Οθόνη LED 10 x 24 Matrix πολλαπλών λειτουργιών, οθόνη μηνύματος 16 χαρακτήρων * Ενδείξεις Κονσόλας: Θερμίδες, Watts, Ταχύτητα, Αντίσταση, RPM, Απόσταση, Met, 400 μέτρων γύρος σταδίου και γραφικό προφίλ * Προγράμματα Άσκησης: 19 προεγκατεστημένα, Χειροκίνητο (Manual), Ελέγχου HR, Ελέγχου Watt, Interval, Hill, Random & Προσαρμοζόμενα Προγράμματα * Watts: 30 min - 400 max * Καρδιακός Παλμός: Ασύρματη λήψη & Αισθητήρες χεριών * Μήκος διασκελισμού: 53.5 εκατοστά (21 ίντσες) * Βάρος αδράνειας τροχού: 24 κιλά * Μεγάλα αντιολισθητικά πετάλια * Ρόδες μεταφοράς * Βάρος Ελλειπτικού: 108 κιλά * Μέγιστο Βάρος Χρήστη: 180 κιλά * Διαστάσεις (Συναρμολογημένο): 185(Μ)x78.5(Π)x161(Υ) εκ. * Δήλωση συμμόρφωσης CE * Εγγύηση τουλ. 2 έτη | ΝΑΙ |  |  |
| **21** | **ΔΙΑΔΡΟΜΟΣ**  Διάδρομος γυμναστηρίου, με ανθεκτική δομή, μοτέρ AC 8 HP, όριο βάρους 200 κιλών και βάρος 265 κιλών, δύο αντιολισθητικά πατώματα, συμπαγείς χειρολαβές και φρένο ασφαλείας για μέγιστη ασφάλεια.  Η ταχύτητα θα μπορεί να είναι 1-23 χλμ / ώρα, ρυθμιζόμενη κατά 0.1 χλμ / ώρα και η μέγιστη κλίση 20%.  Ο τάπητας θα είναι διαστάσεων 165x60cm τάπητα και με υψηλής ποιότητας ανάρτηση.  Ο διάδρομος θα διαθέτει έως και 24 προκαθορισμένα προγράμματα, 2 προγράμματα χρήστη και 3 προγράμματα HCR που λειτουργούν με βάση τον προκαθορισμένο καρδιακό ρυθμό που καταγράφεται από τους ενσωματωμένους αισθητήρες λαβής (50-140 BPM - παλμούς ανά λεπτό).  Θα διαθέτει μια μεγάλη, 21,6 "οθόνη όπου θα είναι διαθέσιμες όλες τις πληροφορίες (π.χ. χρόνος, ταχύτητα, κλίση, απόσταση, καρδιακός ρυθμός και θερμίδες που καίγονται), ενώ κάτω από την οθόνη θα βρίσκονται τα κουμπιά ελέγχου, συμπεριλαμβανομένων των κουμπιών ταχύτητας και κλίσης και βηματόμετρο.  Τεχνικά χαρακτηριστικά:   * Επαγγελματικός διάδρομος * Ισχύς κινητήρα 8 ΗΡ * Διαστάσεις διαδρομής: 165Χ60εκ * Ηλεκτρονική πίστα κλίσης * 20 επίπεδα κλίσης * Μέγιστη κλίση 20% * Ταχύτητα 1 - 23χλμ * Συνολικός αριθμός προγραμμάτων: 30 (24 προκαθορισμένα προγράμματα, 2 προγράμματα χρηστών, προγράμματα HRC, μη αυτόματο πρόγραμμα) * Έλεγχος καρδιακού ρυθμού * Τροχαλίες μεταφοράς και φρένο ασφαλείας * Οθόνη 21,6 " * Ο υπολογιστής εμφανίζει: χρόνο, απόσταση, καρδιακό ρυθμό, θερμίδες που καίγονται, ταχύτητα, βήματα, κλίση * Συνολικές διαστάσεις: 150(Υ)Χ95(Π)Χ228(Μ) εκ. * Όριο βάρους 200 κιλά * Βάρος 265 κιλά * Κατηγορία S (EN 957) * Δήλωση συμμόρφωσης CE * Εγγύηση τουλ. 5 έτη για σκελετό, 2 έτη για τα υπόλοιπα μέρη. | ΝΑΙ |  |  |
| **22** | **ΠΑΓΚΟΣ ΠΟΛΛΑΠΛΩΝ ΧΡΗΣΕΩΝ**  Επαγγελματικός πάγκος πολλαπλών χρήσεων.  Τεχνικά χαρακτηριστικά:   * Σωλήνας: Τετράγωνος 50x75mm * Διαστάσεις: 159x53x53cm * Βάρος: 33 κιλά * Μαξιλάρι: 5cm υψηλής πυκνότητος αφρώδες υλικό για στήριξη, στο επάνω μέρος 1,25cm χαμηλής πυκνότητος για άνεση * Κλίση: 8 θέσεις (20, 0, 15, 30, 38, 45, 60 & 70 μοίρες) * Ύψος: 51cm στην οριζόντια θέση, κατάλληλος και για ασκήσεις με αλτήρες. | ΝΑΙ |  |  |
| **23** | **ΠΑΓΚΟΣ ΚΟΙΛΙΑΚΩΝ - ΡΑΧΙΑΙΩΝ**  Επαγγελματικός πάγκος κοιλιακών-ραχιαίων.  Θα γυμνάζει ταυτόχρονα κοιλιακούς κοιλιακούς από διαφορετικές γωνίες για αυξημένη επιβάρυνση, βραχιόνιους δικέφαλους χρησιμοποιώντας το ειδικό μαξιλάρι (Larry squat), ραχιαίους μύες λειτουργώντας σαν καρέκλα ραχιαίων με ειδική λαβή στήριξης των ποδιών.  Θα είναι βαριά επαγγελματική κατασκευή και θα μπορεί να χρησιμοποιηθεί και σαν πάγκος εκγύμνασης με αλτήρες. | ΝΑΙ |  |  |
| **ΟΜΑΔΑ Β: ΕΞΟΠΛΙΣΜΟΣ ΓΥΜΝΑΣΤΗΡΙΟΥ** | | | | |
| **24** | **ΤΡΑΠΕΖΙ ΠΙΝΓΚ ΠΟΝΓΚ ΕΣΩΤΕΡΙΚΟΥ ΧΩΡΟΥ**  Τραπέζι πινγκ πονγκ εσωτερικού χώρου, με δυνατότητα αναδίπλωσης, μεταφοράς και μονού παιχνιδιού.  Θα είναι αναδιπλούμενο με μία κίνηση, με το πάτημα κουμπιού.  Το πάχος μελαμίνης θα είναι 1,9 εκ., ενώ θα έχει μεγάλα πόδια με προστατευτικό και ρυθμιζόμενο ύψος για καλύτερη ευθυγράμμιση σε τυχόν ανώμαλες επιφάνειες.  Το περιμετρικό πλαίσιο θα είναι ενισχυμένο με πλαίσιο αλουμινίου, πάχους 2,8 εκ. Θα φέρει έγκριση της FFTT Leisure και κλείδωμα ασφαλείας 16 σημείων κατά το άνοιγμα και το κλείσιμο.  Για εύκολη μεταφορά, θα έχει μεγάλες ρόδες με φρένα.  Θα υπάρχουν ενσωματωμένα στηρίγματα διχτυού στα πλαϊνά, τα οποία θα είναι αναδιπλούμενα ώστε να μαζεύουν όταν κλείνει το τραπέζι, ενώ θα ξαναβγαίνουν όταν ανοίγει.  Θα υπάρχει δυνατότητα ρύθμισης τεντώματος διχτύου.  Το τραπέζι θα φέρει θήκη για ρακέτες και μπαλάκια σε κάθε πλαϊνό.  Στην τιμή περιλαμβάνεται το δίχτυ.  Διαστάσεις τραπεζιού: 274(Μ)x152(Π)x76(Υ) εκ. | ΝΑΙ |  |  |
| **25** | **ΣΕΤ ΟΡΘΟΣΤΑΤΕΣ ΒΟΛΕΪ ΑΛΟΥΜΙΝΙΟΥ**  Σετ ορθοστατών βόλεϊ από σωλήνα αλουμινίου στρογγυλό Φ83, συνολικού ύψους 2,84μ., με εσωτερικό μηχανισμό τανύσεως και αποσπώμενη μανιβέλα και δυνατότητα ρύθμισης σε διάφορα ύψη (ανδρικό, γυναικείο, παιδικό, μπάτμιντον, τέννις).  Οι βάσεις θα είναι ύψους 35 εκ με τάπες και θα πακτώνονται στο έδαφος ή σε ειδικές υπάρχουσες εσοχές στο δάπεδο των γυμναστηρίων.  Θα είναι πιστοποιημένοι κατά ΕΝ1271. | ΝΑΙ |  |  |
| **26** | **ΔΙΧΤΥ ΒΟΛΕΪ**  Δίχτυ βόλεϊ, 9,5 Χ 1 μ και πάχους 3 χιλιοστών, μάτι 10Χ10 εκ. από πολυαιθυλένιο, με υφασμάτινη φάσα πάνω και συρματόσχοινο.  Σε κάθε περίπτωση θα πρέπει να είναι κατάλληλο για χρήση με τους ορθοστάτες του Α.Τ.8. | ΝΑΙ |  |  |
| **27** | **ΟΡΘΟΣΤΑΤΕΣ ΠΟΛΛΑΠΛΟΥ ΥΨΟΥΣ ΜΕ ΔΙΧΤΥ**  Σετ ορθοστατών με δίχτυ, μήκους 5 μ., το οποίο θα ρυθμίζεται σε ύψος με 3 τουλάχιστον επιλογές (100 εκ., 172 εκ., 243 εκ.) για τέννις, μπάτμιντον και βόλεϊ, μεταλλικής στιβαρής κατασκευής που δεν σκουριάζει.  Θα πρέπει να είναι συναρμολογούμενο, να κλείνει και να ανοίγει εύκολα, να περιλαμβάνει σάκο μεταφοράς και να έχει σύστημα αγκίστρωσης στο έδαφος.  Θα πρέπει να είναι κατάλληλος τόσο για εσωτερική όσο και για εξωτερική χρήση. | ΝΑΙ |  |  |
| **28** | **ΗΛΕΚΤΡΟΝΙΚΟΣ ΠΙΝΑΚΑΣ**  Ηλεκτρονικός πίνακας αγώνων, ο οποίος θα απεικονίζει:  Σκορ (0-199), Χρονόμετρο (0:00-99:59), Σετ-Φάουλ (0-9), Περίοδοι (0-9), Ομαδικά φάουλ, Bonus, Time Out.  Το ύψος των ψηφίων θα είναι 25εκ και η απόσταση θέασης 110μ.  Η λειτουργία του θα είναι ασύρματη ή με καλώδιο ρεύματος, με ηχητική σήμανση με την λήξη του χρόνου με ρυθμιζόμενη ένταση και διάρκεια.  Θα καλύπτει τις προδιαγραφές FIBA level 3, και θα είναι σύμφωνο με τα πρότυπα DIN 18032-3 και UNI 9554:1989.  Θα πρέπει να έχει υψηλή αντοχή σε χτυπήματα από μπάλες.  Διαστάσεις πίνακα: 241Χ143Χ9εκ  Βάρος πίνακα: 70 κιλά  Ο πλήρης χειρισμός θα γίνεται από ειδική κονσόλα με έγχρωμη οθόνη αφής 7 ιντσών, η οποία περιλαμβάνεται στην τιμή.  Η σύνδεση θα γίνεται απευθείας στο ρεύμα ή χρήση με ενσωματωμένη μπαταρία λιθίου αυτονομίας πάνω από 12 ώρες.  Θα πρέπει να υπάρχει δυνατότητα και ασύρματης διαχείρισης των πινάκων και να έχει δυνατότητα απορρόφησης κραδασμών σύμφωνα με τα πρότυπα ΕΝ-60950 για μετακινούμενο εξοπλισμό.  Όλες οι πληροφορίες του αγώνα θα πρέπει να εμφανίζονται ταυτόχρονα στην κυρίως οθόνη, συμπεριλαμβανομένων των στατιστικών, των ποινών και των πόντων  Διαστάσεις κονσόλας: 24,5x17x8,5εκ.  Βάρος κονσόλας: 1,35kg.  Εγγύηση τουλ. 2 έτη | ΝΑΙ |  |  |
| **29** | **ΠΑΓΚΟΣ ΑΠΟΔΥΤΗΡΙΩΝ 2Μ**  Πάγκος αποδυτηρίων 2m με μεταλλικό σκελετό και μασίφ ξύλο.  Θα είναι ισχυρή μεταλλική κατασκευή από μορφοσωλήνα 38x38 και πάχους 2mm.  Στο κάθισμα του πάγκου θα τοποθετείται ξυλεία σουηδική, πλανισμένη και γυαλοχαρτισμένη, πλάτους 35εκ και πάχους 3,4εκ.  Τα μεταλλικά μέρη θα βάφονται με αντισκωριακό και δύο χέρια ντουκόχρωμα, ενώ τα ξύλα θα βάφονται με ειδικό λάδι εμποτισμού και βερνίκι θαλάσσης.  Όλα τα βερνίκια και χρώματα θα πρέπει να είναι μη τοξικά και ασφαλή. | ΝΑΙ |  |  |
| **30** | **ΣΤΡΩΜΑ ΓΥΜΝΑΣΤΙΚΗΣ**  Στρώμα γυμναστικής διαστάσεων 200x100x10cm και σκληρότητας 60%.  Το κάλυμμα (εξωτερικά) θα αποτελείται από συνθετική δερμάτινη Α' ποιότητας, αδιάβροχη και υψηλής αντοχής, η γέμιση (εσωτερικά) θα αποτελείται από ενισχυμένο – συμπιεσμένο αφρώδες υλικό (foam), υψηλής πυκνότητας Νο300 και η δερματίνη θα είναι χρώματος μπλε. | ΝΑΙ |  |  |
| **31** | **ΠΡΟΣΤΑΤΕΥΤΙΚΟ ΚΑΛΥΜΜΑ ΜΕ ΤΡΟΥΚΣ**  Προστατευτικό στρώμα με περιμετρικά ραμμένα τρούκς (τουλάχιστον 1 τρουκ ανά μισό μέτρο μήκους, σε κάθε πλευρά), διαστάσεων 350 (Υ) x 150 (Π) x 4cm (πάχος).  Το κάλυμμα (εξωτερικά) θα αποτελείται από συνθετική δερμάτινη Α' ποιότητας, αδιάβροχη και υψηλής αντοχής, η γέμιση (εσωτερικά) θα αποτελείται από συμπιεσμένο πολυαιθυλένιο υψηλής πυκνότητας Νο250, σκληρότητας 90% και η δερματίνη θα είναι χρώματος μπλε. | ΝΑΙ |  |  |

**……… …./…../2024**

**Ο ΠΡΟΣΦΕΡΩΝ**